open-index/open-wikipedia-markdown huggingface dataset:
Hjemmefødsel

**Hjemmefødsel** vil si å føde hjemme. I industriland skjer de fleste fødsler på sykehus, mens det i utviklingsland fortsatt er vanlig med hjemmefødsler.

I Norge var det frem til andre verdenskrig fortsatt mer utbredt med hjemmefødsler enn sykehusfødsler. I takt med utviklingen av fødselsmedisinen har det gradvis blitt færre og færre hjemmefødsler i Norge, og dette har hatt vært avgjørende for den kraftige reduksjonen i barseldød og spedbarnsdødelighet. Etter tusenårsskiftet har trenden imidlertid snudd, og årlig rapporteres det om mellom 100 og 200 hjemmefødsler i Norge. Fenomenet er kontroversielt ettersom det ved eventuelle komplikasjoner vil være vanskeligere å sette inn livreddende tiltak som for eksempel hastekeisersnitt.

Ved planlagt hjemmefødsel er det den gravide selv som har inngått en avtale med en valgt jordmor som ved avtalt tidspunkt i fødselen bistår kvinnen (og eventuell partner) i hennes hjem.

## Referanser
Mongoose

**Mongoose** er et sykkelmerke. Det finnes mange forskjellige modeller av Mongoose. Navnet *mongoose* er det engelske ordet for mungo, som er et lite pattedyr.

## Eksterne lenker
*
Edward Saksehånd

***Edward Saksehånd*** (orig. *Edward Scissorhands*) er en amerikansk eventyrfilm fra 1990 regissert av Tim Burton. Hovedrollen spilles av Johnny Depp. 

## Handling
Det var en gang en oppfinner som bodde i et slott som lå høyt oppe på en ås. Hans største oppfinnelse var Edward. Mannen døde før Edward ble ferdig laget. Edward fikk skarpe metallsakser som hender. Han var veldig sjarmerende, men han var ikke fullkommen. Han bodde for seg selv i det store slottet.
En dag kom det ei snill dame fra Avon ved navn Peg på besøk. Hun ville selge sminke, men da hun så Edward tok hun ham med hjem til sin familie.
Det var ikke lett for Edward i begynnelsen. Han var sjenert, og han passet ikke inn i samfunnet. Etterhvert som tiden gikk, ble han nokså populær hos naboene. Edward kunne klippe ting som ingen andre kunne. Han fikk jobbe i hagene til folk, klippe håret til damene og hundene osv.
Han forelsker seg i datteren til den snille damen (Kim). Edward gjorde alt hun ba om for å få henne til å like ham.

Denne filmen har en sterk kjærlighetshistorie, humor og en dramatisk handling.

## Skuespillere

* Johnny Depp (Edward Saksehånd)
* Winona Ryder (Kim)
* Dianne Wiest (Peg)
* Anthony Michael Hall (Jim)
* Kathy Baker (Joyce)

## Eksterne lenker
*
Kåre Orud

**Kåre Orud** (født 12. juli 1914 i Tune, død 7. november 1998 i Oslo) var en norsk billedhugger. 

Han var utdannet ved SHKS 1938–39, og ved Kunstakademiet 1939–40, med Wilhelm Rasmussen som lærer. Han debuterte på Høstutstillingen i 1940 med et pikehode. Han var i flere år formann i Norsk Billedhoggerforening.

Blant hans kjente arbeider kan nevnes *Sarpsborgpiken* (1948) i Struer, Danmark; *Rallarmonumentet* i Rjukan; *Steinhoggeren* (1972) på Grorud og et monument over dronning Maud (1963). 

## Referanser


## Litteratur
* Parmann, Øistein. «Kåre Orud». I: *Kunsten idag*, nr 3/1963

## Eksterne lenker
* drammensbilder.com 
* tinnkort.net bilde av Rallarmonumentet
* visitstruer.dk Sarpsborgpiken
*
Norsk Billedhoggerforening

**Norsk Billedhoggerforening** (**NBF**) er en landsdekkende kunstnerorganisasjon for norske billedhuggere. Foreningen ble stiftet i 1946 og har ca. 500 medlemmer. Siden 1967 har foreningen hatt tilhold i Villa Furulund i Hekkveien i Oslo som de leier av Oslo kommune. I 2018 ble Villa Furulund gjenåpnet som et nasjonalt senter for tredimensjonal kunst etter et omfattende restaureringsarbeid. Huset fikk oppgraderte utstillingslokaler på tilsammen 110kvm, og åpnet opp for publikum. Utenfor huset ligger en skulpturpark som er tilgjengelig for publikum døgnet rundt, som viser skiftende utstillinger året rundt. Styreleder per 2026 er Gunnhild Torgersen, og Erik Steen er daglig leder.

## Historie
Fram til andre verdenskrig hadde ikke norske billedhoggere sin egen interesseorganisasjon. Initiativet til å starte en egen organisasjon kom i 1946 fra Stinius Fredriksen og Arne Vigeland, som på det tidspunktet var billedhuggerrepresentanter i Bildende Kunstneres Styre (B.K.S). Etter krigen mottok B.K.S en stor mengde henvendelser om å reise krigsminnesmerker i hele landet, samt ferdigstillingen og utsmykningen av Oslo rådhus som hadde blitt satt på pause under krigen. Fredriksen og Vigeland mente at norske billedhuggere trengte sin egen forening for å kunne behandle disse henvendelsene på en best mulig måte. Sammen med Per Hurum, Nils Falkstad og Anne Raknes tok de initiativ til å arrangere stiftelsesmøte for Norsk Billedhoggerforening i lokalene til Unge Kunstneres Samfund i Oslo. Der ble Gunnar Janson valgt til foreningens første formann.

I 1967 flyttet foreningen inn i Villa Furulund, en sveitservilla fra 1878 like ovenfor Carl Berners plass i Oslo. I 1963 hadde den tidligere eieren solgt huset til kommunen og det var i så dårlige stand at omfattende oppussing var nødvendig. Daværende formann Kåre Orud inngikk en avtale med Oslo kommune om at foreningen kunne disponere huset og eiendommen rundt i bytte mot at de holdt både huset og området ved like, samt en symbolsk husleie på 10 kr per år.  

## Referanser


## Eksterne lenker
* Foreningens hjemmeside
StarCraft II: Wings of Liberty

***Starcraft II: Wings of Liberty*** er et sanntidsstrategispill utgitt av Blizzard Entertainment. Det er oppfølgeren til det populære spillet Starcraft. Starcraft II ble for første gang annonsert 19. mai 2007, i Seoul i Sør-Korea. En multiplayer-demo var tilgjengelig på BlizzCon 2007, og spillet kom på markedet i juli 2010.

## Historie
Historien i StarCraft II foregår fire år etter , og omhandler blant annet tidligere skikkelser fra det originale spillet, som for eksempel Zeratul, Artanis, Sarah Kerrigan og Jim Raynor. Spillerne besøker planeter fra det originale spillet, som for eksempel Char, Mar Sara, og Braxis, og en god del nye planeter, som for eksempel Jungelplaneten Bel'Shir. Xel'Naga-ene, den gamle romfarende rasen som skapte Protossene og Zergene, har en hovedrolle i spillet.

## Spillet
Ifølge Blizzard er StarCraft II designet for å være "det ultimate konkurrerende sanntidsstrategispillet". De tre rasene fra originalen – Protoss, Terran, og Zerg –  returnerer. StarCraft II  fokuserer mer på flerspiller-aspektet sammenlignet med  StarCraft I. Forandringene inkluderer store forbedringer av Battle.net, og nye mekanismer som lar en spille med spillere på samme nivå. I tillegg er replay-funksjonen, som gjør at man kan ta opp og se på tidligere spill, forbedret.

### Tropper
StarCraft II har ca. like mange forskjellige typer tropper som Starcraft. Noen tropper fra originalen returnerer, noen med nye oppgraderinger og evner. Noen tropper har blitt fjernet helt, for det meste fordi deres funksjoner er blitt erstattet av nye enheter.

## Utvikling
Utviklingen av StarCraft II ble annonsert 19. mai 2007, på Blizzards *Worldwide Invitational* i Seoul i Sør-Korea. StarCraft II ble utviklet under kodenavnet Medusa, og blir utgitt til Windows Vista, Windows XP og Mac OS X. Det har blitt påstått at utviklingen av spillet startet i 2003, rett etter at Warcraft III: The Frozen Throne ble utgitt.

StarCraft II støtter grafikkstandarden DirectX 9 (Pixel Shader 2.0) og er kompatibel med DirectX 10. Spillet bruker Havok fysikkmotoren, som åpner for realistisk interaksjon med miljøet, som for eksempel biter av en sprengt bygning som triller nedover en rampe.

## Referanser


## Eksterne lenker
* 
* 
*  Norsk Starcraft2side
Breimøll

* Millierinae
* Choreutinae

**Breimøll** (Choreutidae) er en liten familie av små sommerfugler der særlig arten neslebreimøll (*Anthophila fabriciana*) er vanlig i Norge. Denne lille, brune møllen har brune vinger med sølvhvite flekker som den holder oppreiste og utspredte der den farer rundt på bladene av brennesle (*Urtica dioica*), snart løpende, snart flygende.

## Utseende
Små (vingespenn gjerne rundt 1&nbsp;cm), brunlige møll som ligner viklere (Tortricidae). I hvile holder de vingene bratt opp fra kroppen, og skiller seg slik fra de fleste andre sommerfugler. Hodet er ganske bredt med små fasettøyne, antennene er trådformede og omtrent 2/3 så lange som forvingene. Disse er brunlige, ofte med metalliske eller mørke tverrflekker eller -bånd. Noen tropiske arter er ganske spektakulært farget med metalliske tverrbånd. Bakvingene er brede, avrundede og brunlige, ofte med en tynn, metallfarget skråstripe nær bakkanten.

## Levevis
De fleste artene har larver som gnager på blader av mange ulike slags planter, og ofte kan skjelettere dem. Larvene er ofte beskyttet av et silkespinn. Noen larver lever som bladminerere, blant annet på holurt (*Aristolochia*). Én art, *Choreutis tigroides*, er regnet som et skadedyr på jackfrukt (*Artocarpus*) i Sørøst-Asia. De voksne møllene flyr for det meste om dagen, men noen er nattaktive og kommer til lys. Flukten er rask og rykkvis, og de løper også ganske fort.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Overfamilien **Choreutoidea** Stainton, 1854 – bare en familie
*********** Familien **breimøll**, **Choreutidae** Stainton, 1854
************ Underfamilien Millierinae – 3 slekter, nylig opphøyd til en familie for seg
************* Slekten *Millieria* Ragonot, 1874
************ Underfamilien Choreutinae Stainton, 1854 – ca. 15 slekter
************* neslebreimøll, *[[Anthophila fabriciana]]* (Linnaeus, 1767)
************* skjoldbærerbreimøll, *[[Prochoreutis argentinella]]* (Fourcroy, 1785)
************* brun breimøll, *[[Prochoreutis sehestediana]]* (Fabricius, 1776) – Arten blir vurdert som Nær truet (NT) på den Norsk rødliste for arter.
************* *[[Choreutis pariana]]* (Clerck, 1759)
************* *[[Choreutis diana]]* (Hübner, 1822)

## Kilder
* Pakkanen, P. 2000. Choreutidae in Finland. http://www.dlc.fi/~peterpa/lepi/lajit/choreuti.htm
* Nettressursen Norges sommerfugler. https://web.archive.org/web/20070610161921/http://www.nhm.uio.no/norlep/

## Eksterne lenker
*
August Tholuck

**Friedrich August Gottreu Tholuck** (født 30. mars 1799 i Breslau i Tyskland, død 10. juni 1877 i Halle) var en tysk protestantisk teolog som underviste blant annet i dogmatikk ved universitetet i Halle. Han hadde en betydelig innflytelse innen tysk protestantisme, som en av hovedmennene innenfor den fremblomstrende positive teologi i Tyskland, som brøt med den gamle rasjonalisme.

## Liv og virke
### Bakgrunn
August Tholuck var tidlig utviklet og var nesten utrolig lærenem. Allerede 17 år gammel hadde han studert 19 fremmede språk, og senere var han i stand til å preke og skrive på de fleste av kulturspråkene. 

Som ung hadde han i øvrig en voldsom gjæringsperiode. Helt fra sin første ungdom var Tholuck sterkt opptatt av de religiøse spørsmål og utøvde allerede da bestemmende etisk og religiøs innflytelse på sine omgivelser. For ham selv var den imidlertid en periode av indre uvisshet og strid, som mer enn en gang førte ham inn i fortvilelsen helt til selvmordets grense. Med tider av tungt åndelig smerte fikk han forøvrig under hele sitt liv å kjempe.

Da han var kommet til Berlin for å studere ble han litt etter litt grepet av Evangeliet. Nå kastet han seg med stor iver og lyst over teologien, idet han oppgav en tidligere plan om å bli orientalist. Under tiden i Berlin kom det til en avgjørende vendepunkt i hans religiøse utvikling, ved det at han der under innflytelse fra flere holdt ble vunnet for den pietistiske retning.

### Karriere
I 1821 ble han privatdosent i Berlin og 1825 professor i teologi ved universitetet i Halle, der han virket til sin død. Som teolog var Tholuck utpreget positiv, noe pietistisk og meget konfesjonell. Han arbeidet på så godt som alle teologiens felter, fortrinnsvis imidlertid innenfon den nytestamentlige eksegese, og hans kommentarer utmerket seg like så meget ved liv og friskhet som ved inngående språklig sans.

Men Tholuck deltok også i det praktiske kirkeliv. Han preket hyppig og gjerne, og hans prekener hører til hans ypperste frembringelser. Han var medstifter av Berlins forening for Hedningemisjon i 1824, var en tid sekretær for jødemisjonen, og utgiver av tidsskriftet *Der Freund Israels* og arbeidet likeledes for Bibelens utbredelse. Den største betydning hadde Tholuck imidlertid gjennom sin personlighet, og hans personlige innflytelse især overfor studentene fikk en mektig religiøs og moralsk virkning.

## Litteratur
* Albrecht Geck: *Friendship in Faith. E.B.&nbsp;Pusey (1800–1882) und F.A.G. Tholuck (1799–1877) im Kampf gegen Rationalismus und Pantheismus – Schlaglichter auf eine englisch-deutsche Korrespondenz*. In: *Pietismus und Neuzeit* 27&nbsp;(2001), S.&nbsp;91–117.
* Albrecht Geck (Hrsg.): *Autorität und Glaube. Edward Bouverie Pusey und Friedrich August Gottreu Tholuck im Briefwechsel (1825–1865), Teile 1–3*. In: *Zeitschrift für Neuere Theologiegeschichte* 10&nbsp;(2003), S.&nbsp;253–317; 12&nbsp;(2005), S.&nbsp;89–155; 13&nbsp;(2006), S.&nbsp;41–124.
* Gunther Wenz: *Ergriffen von Gott. Zinzendorf, Schleiermacher, und Tholuck*. Herbert Utz Verlag, München 2000, ISBN 3-89675-784-9.

## Referanser
Arstad skole

**Arstad skole** er en offentlig barneskole med rundt 285 elever. Skolen ligger i Ottestad i Stange kommune i området Hedmark i Innlandet, rundt. 2–3&nbsp;km utenfor Hamar sentrum. Skolens rektor heter Heidi Amundsen. Elevene kommer fra tettbebyggelsen rundt Sandvika og Bekkelaget, som ligger i retning mot Mjøsa og Hamar, samt fra en spredt bebyggelse i Stange vestbygd.

## Eksterne lenker
* 
*
David Gill

**David Gill** (født 5. august 1957  i Reading) er en britisk idrettsleder. Han var administrerende direktør for den engelske Premier League-klubben Manchester United, visesjef i G-14 og medlem i FAs styre. 

Han kom til Manchester United i 1997 som finansdirektør og ble senere administrerende direktør. 2. juli 2006 ble Gill medlem i styret i FA. Han erstattet Arsenals David Dein.

Gill ble i 2019 utnevnt til kommandør av Order of the British Empire (CBE) for sin innsats for fotball.

## Referanser
Cossoidea

* tredrepere (Cossidae)
* Dudgeoneidae

**Cossoidea** («tresommerfugler») er en gruppe (overfamilie) av sommerfugler som gjerne blir regnet å omfatte to familier, tredrepere og Dudgeoneidae. Av og til blir familien sneglespinnere (Limacodidae) og noen nærtbeslektede familier også regnet til Cossoidea. Gruppen Metarbelinae og Ratardinae blir enten regnet som egne familier i Cossoidea eller, som her, som underfamilier av tredrepere. Gruppen er særlig artsrik i Australia, i Norge forekommer det bare tre arter.
## Utseende
Middelsstore til meget store (vingespenn 1 – 25&nbsp;cm), vanligvis grå eller brune sommerfugler.

## Levevis
Larvene borer i ved eller i røttene på ulike slags planter. De bruker gjerne lang tid på utviklingen. De voksne sommerfuglene flyr om natten. De har som oftest reduserte munndeler og tar ikke næring til seg.
## Eksterne lenker
*
Wielgerma

**Wielgerma** er et stutteri i Nederland. Wielgerma driver med opprett av New Forest-ponnier. De har bra premierte avlshopper og hingster, som: Wielgerma's Nelson, Merrie Moscan, Shining Star Aristo og Wielgerma's First Diamond.
Bles

**Bles**, i eldre kilder kanskje skrevet som *bless* og *bliss*, er en lys flekk eller stripe i pannen på et dyr, spesielt hos hester.

Betegnelsen brukes oftest om hester med hvit markering i pannen, men ble kan også komme til uttrykk hos andre arter og i andre farger. Bleset strekker seg som regel langs med hestehodet fra pannen mot mulen, men kan også være en flekk i pannen. Også andre dyr kan ha bles.

Andre eksempler på dyr med bles er sothøne (*Fulica atra*) og blesbukk (*Damaliscus pygargus phillipsi*) som er en underart av dorcasantilope (*Damaliscus pygargus*).

## Eksempler på bless (billedgalleri)

Fulica atra (Eurasian Coot), Arnhem, the Netherlands.JPG|Sothøne med hvitt bles
Muso di cavallo (horse head).jpg|Hest med bles
Dunkelfuchsstute-Ciara16.jpg|Hest med bles
Muso di cavallo (Horse Head) 2.jpg|Hest med bles
Horse_stub.jpg|Hest med bles


## Referanser
New Forest-ponni

**New Forest-ponnien** kommer fra New Forest i Sør-England. Denne rasen av ponnier er sterke og robuste. Den brukes til ridning av små ryttere (ikke voksne over 90&nbsp;kg). New Forest-ponnien er rundt 135–150 &nbsp;cm høy og den kan ha alle grunnfarger.

## Eksterne lenker
*
Svoveldioksid

**Svoveldioksid** er en fargeløs gass som dannes ved at svovel brenner. Svoveldioksid reagerer med oksygen, og er lett løselig i vann. Dette gjør at svoveldioksid kan medføre uønskede helseeffekter.

## Reaksjonslikninger
Reaksjonsligningen viser at et svovelatom kan reagere med oksygengass og danne svoveldioksid:
S + O2 → SO2

Reaksjonslikningen nedenfor viser at dersom svoveldioksid løses i vann, dannes svovelsyrling:
SO2 + H2O → H2SO3

Svovelsyrling kan igjen reagere med oksygen og danne svovelsyre, som vist i reaksjonslikningen nedenfor:
2 H2SO3 + O2 → 2 H2SO4

Svoveldioksid kan også reagere med hydrogenperoksid og danne svovelsyre:
SO2 + H2O2 → H2SO4

## Strukturformel og bindingstyper
SO2 er et bøyd molekyl med C2v symmetrigruppe. Svovelatomet har et oksidasjonstrinn på +4, en ladning på 0, og er omgitt av 5 elektronpar og kan beskrives som et hypervalent molekyl. Fra perspektiv av molekylorbitalteorien, er de fleste valenselektronene bundet opp i S-O bindinger.

S-O bindingene er kortere i SO2 (143.1 pm) enn i svovelmonoksid, SO (148.1 pm), mens O-O bindingene er lenger i O3 (127.8 pm) enn i dioksigen, O2 (120.7 pm). Bindingsenergien er større i SO2 (548 kJ mol−1) enn i SO (524 kJ mol−1), mens den er mindre i O3 (297 kJ mol−1) enn i O2 (490 kJ mol−1). Disse dataene fører kjemikere til å konkludere med at S-O bindingene i svoveldioksid har en bindingsorden på minst 2, som er forskjellig fra O-O bindingene i ozon, som har en bindingsorden på 1.5

## Se også
* Helseeffekter av svoveldioksid

## Referanser


## Eksterne lenker
* Miljøstatus i Norge: Svoveldioksid
Buklanding

**Buklanding** er en nødlandingsprosedyre der et fly lander med et eller flere landingshjul helt eller delvis inntrukket, og derfor bruker undersiden, eller buken, på flyet som den primære landingsflaten. En buklanding fører normalt til alvorlig skade på flyet.

Buklandinger er spesielt risikable på grunn av muligheten for at flyet tar fyr, eksploderer, ruller ukontrollert, eller går i oppløsning, dersom landingshastigheten er for høy eller det tar bakken for hardt. Høy presisjon er nødvendig for å sørge for at flyet lander så rett og flatt som mulig, samtidig som man beholder høy nok hastighet til at flyet kan kontrolleres. Sterk sidevind, dårlig sikt, skade på flyet eller ødelagte instrumenter øker faren dramatisk ved en buklanding.

Enkelte småfly med innfellbare hjul har skinnelignende forsterkninger i buken som øker muligheten for at flyet ikke blir mye ødelagt ved en buklanding.

Ved innfellbare hjul er det en minimal fare for at flyet landes på fast rullebane med hjulene inne som pilotfeil. Ett punkt på landingssjekklisten er å sette ut hjulene og kontrollere at det lyser en grønn lampe på dashbordet for hvert hjul som viser at det er ute og låst i riktig posisjon. Når hjulene er inne virker en ekstra lydalarm som virker på samme måte som en stall-warning. Når flyhastigheten reduseres til standard hastighet på finalen vil angrepsvinkelen mellom luftstrømmen og vingen forandre trykkforholdene og gi lyd i en fløytelingnende, kraftig alarm som bør minne flygeren på at hjulene skal settes ut.

Enkelte amfibiefly skal lande på vann med hjulene inne. Dersom fly med hjulunderstell må nødlande på vann, er det en fordel at hjulene er inne, slik at det blir en buklanding på vannet.

## Eksterne lenker
* Artikkel i Aftenposten om buklanding 18/9-2008 på Røros.
Norwegian Wood 2007

**[[Norwegian Wood (festival)|Norwegian Wood]]** ble i 2007 arrangert for 16. gang fra 14. til 17. juni med over 20 000 besøkende.

Youngwood ble arrangert for første gang dette året.

## Program 2007
### Torsdag 14. juni
*  Wolfmother
*  Tori Amos
*  Marte Wulff

### Fredag 15. juni
*  Korn
*  Evanescence
*  Enslaved

### Lørdag 16. juni
*  The Waterboys
*  Robyn Hitchcock & The Venus 3
*  Shawn Colvin
*  Roy Lønhøiden
* / Jonas Fjeld & Chatham County Line

#### Underwood
PostScriptum, Yoyoyo Acapulco, Rover, Caligvla's Sisters

### Søndag 17. juni
*  Travis
*  Brian Wilson
*  The Lemonheads
*  Blind Archery Club
*  Washington

#### Underwood
StMorritz, Dobbelmono, NoTorso, Pulverhund

## Referanser


## Eksterne lenker
* 
* NRK om Norwegian Wood med konsertanmeldelse, bilder og video.
* Konsertanmeldelser 2007 1. dag: Nådde kokepunktet med Wolfmother 
* Konsertanmeldelser 2007 2. dag: Mørke toner på høylys dag 
* Konsertanmeldelser 2007 3. dag: Variert lørdag i badet 
* Konsertanmeldelser 2007 4. dag: Popmagi i sommerkulden
Fjell (andre betydninger)

**[[Fjell]]** er betegnelsen på en topografisk landskapsformasjon.

*Fjell* eller *Fjeld* kan også referere til:
* Fjell (Hordaland), tidligere kommune i Hordaland.
* Fjell festning, et festningsanlegg på Sotra i Fjell kommune.
* Fjell kirke (Øygarden), en langkirke fra 1874 i Øygarden kommune.
* Fjell kirke (Drammen), en arbeidskirke fra 1984 i Drammen kommune.
*Fjell (Østre Toten), en matrikkelgard i Nordlia i Østre Toten.
* Fjell (Drammen), en bydel og kommunedel i Drammen kommune.
* Fjell skole, en barneskole som ligger i bydelen Austad/Fjell i Drammen.
* Fjell og finne, et uttrykk som betyr «i villmarka».
* Fjellfører, en person som leder andre på vandring i høyfjellet.
* Fjell-saken, en drapssak på tettstedet Kilebygda i februar 1990.
* Fjell-Ljom, en ukeavis som utgis i Røros i Trøndelag.
* Fjellvettreglene, en kampanje for å øke kunnskapen om hvordan man bør ferdes i fjellet.
* Fjellfilmfestivalen, en årlig filmfestival som fokuserer på friluftsliv og fjellkultur.
* Fjeld, norsk etternavn.
* «Fjeld», en tremastet bark.
* Gunnbjørns Fjeld, Grønlands høyeste fjell.
Austad (andre betydninger)

**Austad** kan sikte til
*Austad, en tidligere norsk kommune i Agder.
*Austad, en geografisk bydel i Drammen.
*Austad/Fjell, en administrativ bydel i Drammen.
*Austad gård, en herregård i Drammen.
* Austad kirke, en langkirke fra 1880 i Bygland kommune, Agder.
* Austad kirke,  en laftebygget korskirke fra  1801&ndash;1802 i Lyngdal kommune.
* Austad øvre, en nedlagt gård i Herad i Farsund kommune.
Ann Iren Mørkved

**Ann Iren Mørkved** (født 7. august 1981 i Bodø) er en norsk tidligere kvinnelig fotballspiller. I sine første år som fotballspiller spilte hun i Innstrandens Idrettslag i Bodø, før hun gikk over til Grand Bodø. Hun dro videre til Athene Moss i 2001. Vårsesongen 2002 ble Mørkved utleid til Fløya som da lå i 1. divisjon, før hun 1. juli samme år dro til toppserielaget Trondheims-Ørn. Hun gikk tilbake til Grand Bodø i 2008, men foran 2009-sesongen takket hun ja til et tilbud fra Kattem om å bli spillende assistenttrener.

Tre år på rad, fra 2003 til 2005, ble Ann Iren Mørkved valgt ut som venstreback på Hadeland Glassverks kåring av Årets lag i Norge. I tillegg til å spille fotball jobber Mørkved som lærer i Trondheim.

## Meritter
**Med Trondheims-Ørn:**
* Seriegull 2003
* Seriesølv 2004 og 2006
* Cupgull 2002

## Referanser


## Eksterne lenker
*
Blussuvoll skole

**Blussuvoll skole** er en ungdomsskole som ligger på Tyholt i Trondheim. Skolen hadde i 2015 ca. 540 elever og 60 ansatte. Rektor ved skolen siden 2023 er Kristin Bratberg Røe. Hun overtok da stillingen etter Lars Henrik Rygh, som da hadde hatt stillingen i 11 år, etter Hilde Hov.

## Referanser
Toppklokke

**Toppklokke** (latin: *Campanula glomerata* ssp *glomerata* eller *superba*) er en klassisk hageplante som tilhører klokkefamilien. 

Toppklokkene har lilla eller mørk blåfarge. Planten er flerårig, svært hardfør og blir mellom 15-100 cm høy. Blomstringen skjer i juli-august. Toppklokke hører til de klassiske bondehageplantene og den var meget populær som prydplante i gamle dager. Toppklokke kan bli svært gammel som hageplante og den klarer seg lenge på samme sted uten stell. Den trives på frisk, veldrenert jord eller i bakker og skrenter, eng, skogsbryn og i veigrøfter.

Toppklokke har 20-25 mm lange klokker i klase, og begerflikene er spisse. Den har blomsterklaser både øverst i stilken og underveis i bladhjørnene. Bladene er eggrunde og spisse, og fint rundtannete. 

En variant av arten er **[[ulltoppklokke]]** *(Campanula glomerata* ssp *farinosa)*. Den skilles fra toppklokke ved at ulltoppklokke har tettere bladvekst, er mer kompakt, og bare har en blomsterklase øverst på stengelen. Toppklokke har ofte enkelte klokkeblomster nedover stilken i bladhjørnene.

## Utbredelse
Den vokser i Norden  i store deler av det sørlige Finland, samt i østlige Sverige fra omtrent Sundsvall til Linköping. Det er også spredte forekomster sør og vest i Sverige. I Danmark vokser den bare i større bestander på Sjælland og Lolland.

Arten kom til Norge på 1860-tallet, da den ble distribuert fra Botanisk hage i København. Den er kjent i 15 av Agders 30 kommuner og finnes helt opp til Bjåen i Bykle på 920 moh. Arten kommer opprinnelig fra Europa og Asia. 

## Eksterne lenker
* 
* Toppklokke i tusenårshagen
The Ark

**The Ark** er en svensk glamrockgruppe som ble dannet i 1991 i Rottne utenfor Växjö, av Lars «Leari» Ljungberg, Mikael Jepson, Magnus Olsson og Ola Salo (som da het Svensson). Medlemmene kunngjorde i 2011 at bandet skulle oppløses, og The Ark hadde sin siste konsert sammen i fornøyelsesparken Gröna Lund i Stockholm 16. september 2011. Flere av bandmedlemmene har siden spilt i bandet Stereo Explosion.

The Ark ga ut fem studioalbum *[[We Are The Ark]]*, *In Lust We Trust*, *State of the Ark*, *Prayer for the Weekend* og *In Full Regalia*. Et samlealbum kalt *Arkeology* ble sluppet i februar 2011.

I 2007 deltok bandet i Eurovision Song Contest med låten «The Worrying Kind». Gruppen endte som nummer 18 av 24 i konkurransen. De spilte også under Qartfestivalen i Kristiansand i 2007.

## Bandmedlemmer
* Ola Salo (vokal)
* Mikael Jepson (gitar)
* Martin Axén (gitar)
* Lars «Leari» Ljungberg (bass)
* Sylvester Schlegel (trommer)
* Jens Andersson (keyboard)

## Tidligere bandmedlemmer

* Martin Rosengardten (trommer)
* Magnus Olsson (trommer)

## Diskografi

### Album
* 1996 – *[[The Ark EP]]*
* 2000 – *[[We Are The Ark]]*
* 2002 – *[[In Lust We Trust]]*
* 2004 – *[[State of the Ark]]*
* 2007 – *[[Prayer for the Weekend]]*
* 2010 – *[[In Full Regalia]]*

### Singler
* 2000 – Let Your Body Decide
* 2000 – It Takes a Fool to Remain Sane
* 2000 – Echo Chamber
* 2001 – Joy Surrender
* 2001 – Let Your Body Decide (ny versjon)
* 2002 – Calleth You, Cometh I
* 2002 – Father of a Son
* 2002 – Tell Me the Night is Over
* 2003 – Disease
* 2004 – One of Us is Gonna Die Young
* 2005 – Clamour for Glamour
* 2007 – The Worrying Kind

## Referanser


## Eksterne lenker
* 
*
Spinett

**Spinett** er et musikkinstrument i cembalofamilien. 

## Historie
Spinettet kjennes fra blant annet Italia, Frankrike og England, hvor det var populært som et husinstrument i det 17. og 18. århundre.
Spinettets største popularitet var i England, hvor der i det 18. århundre ble bygget fint finerte eller massive instrumenter av valnøtt. Et kjennetegn ved de engelske instrumenter er at klaviaturet ofte hadde fullt omfang, dvs. F1-f3 (61 tangenter).

## Beskrivelse
Spinettet har normalt ett manual og et 8' register. Klangen er den samme på cembaloet, men spinettet er ofte mere velegnet til mindre rom, enten som soloinstrument eller som akkompagnement til en solist.

## Etymologi
Ordet «spinett» stammer sannsynligvis fra latin *spina*, «torn», og må hentyde til knipsemekanismen (springeren) i cembalofamilien: lyden skapes ved at et plekter slår an et strengekor. I Frankrike ble ordet *spinette* brukt om alle instrumentvariantene i cembalofamilien, mens i Flandern viste ordet *spinet* til et virginal med klaviaturet plassert til venstre på resonanskassa – i motsetning til muselaret som har klaviaturet til høyre.

Eventuelt er det oppkalt etter den venetianske instrumentbyggeren Giovanni Spinetti (ca. 1500).

## Eksterne lenker
*
Siri Marte Børstad

**Siri Marte Børstad** (født 9. august 1988) er en norsk fotballspiller fra Overhalla i Nord-Trøndelag. Hun skrev under for toppserielaget Trondheims-Ørn i august 2006. Selv om hun har vært aktuell for J17- og J19-landslaget de siste årene, har foreløpig skader (blant annet en leddbåndsskade forrige vinter) forhindret Børstads landslagsdebut.
Lena Sundli

**Lena Sundli** (født 6. juli 1980 på Orkanger) er en norsk fotballspiller. Hun spilte på Orkla på hjemstedet Orkanger inntil hun dro til toppserielaget Trondheims-Ørn i 2006. Sundli har spilt fast på Trondheims-Ørn siden 2008-sesongen. Hun har ikke spilt noen landskamper.

## Referanser
Gary Bailey

**Gary Richard Bailey** (født 9. august 1958 i Ipswich) er en tidligere engelsk fotballspiller. 

Han vokste opp i Sør-Afrika og starta sin karriere i Wits University Football Club i Johannesburg. På slutten av 1970-tallet betalte selv Bailey sin egen tur til Manchester for prøvespill i Manchester United. Han spilte keeper og var kjent under kallenavnet «Dracula». I FA-cupfinalen i 1979 missa han med å ta ned en krossball, noen han ellers var veldig bra til, og bak der stod Alan Sunderland og kunne sette ballen i mål for Arsenal. Sett bort fra dette, var han regna som en av de beste keeperne i England tidlig på 1980-tallet, for Manchester United og s landslag. Manchester United var blant de i toppen og han vant FA-cupen med de i 1983 og 1985. Etter en kneskade og mange operasjoner forlot han United i 1987 etter 294 kamper for laget. I dag jobber han med fotball i Sør-Afrika.

## Referanser


## Eksterne lenker
*
Kråkmo-ranet

**Kråkmo-ranet** er kallenavnet på et ran som ble avverget av politiet 6. september 1996, blant annet ved bruk av grundig forarbeid og en planlagt aksjon med beredskapstroppen.

To svenske statsborgere hadde planer om å bevæpnet med skytevåpen rane en verditransport på Kråkmofjellet i Hamarøy nord for Fauske i Nordland fylke. På grunn av politisamarbeid over grensene kunne politiet forberede en væpnet aksjon mot ranerne, der begge to ble pågrepet.

Politiets aksjon medførte i ettertid en debatt om deres bruk av våpen, da en av ranerne ble skutt mens han flyktet fra stedet. Vurderingen ble imidlertid lagt slik at ranerne var så farlige at de ikke kunne unnslippe stedet.

## Referanser
Ny Jord (roman)

***Ny Jord*** er en roman av forfatteren Knut Hamsun. Den ble utgitt i 1893 i København av P.G. Philipsens Forlag.

Boken er en sammensatt kjærlighetsfortelling, der to parallelle kjærlighetsdramaer utvikles i hver sin retning og berører to gode venner og kompanjonger. Persongalleriet har mange lån fra boken *[[Redaktør Lynge]]* og spor fra *[[Mysterier]]*. Handlingen foregår i det blomstrende kafélivet i Kristiania, der kunstnere og forfattere kniver om stipender og rike meseners gunst. Fortellingen uttrykker både tragedie og håp.

Bokens tittel er den samme som navnet på det radikale tidsskriftet *[[Ny Jord (tidsskrift)|Ny Jord]]* i København, der Hamsun i 1888 fikk publisert første del av det som senere skulle bli romanen *[[Sult (roman)|Sult]]*.

I eksemplaret som Hamsun sendte sin venn i Bergen, Køhler Olsen, skrev han som dedikasjon: «Jeg mener nu som før at dette er min beste Bog! Men nu gjør jeg en som blir bedre! – Det mener man altid.» Dette eksemplaret befinner seg nå i universitetsbiblioteket i Bergen.

## Referanser
Valur

**Knattspyrnufélagið Valur** også kjent som bare **Valur** er en islandsk sportsklubb i Reykjavík. Det er en av de eldste og mest profilerte av alle sportsklubbene i hele landet. 

Valur ble grunnlagt 11. mai 1911. Opprinnelig drev klubben utelukkende med fotball, men på 40-tallet begynte klubben med andre idretter blant annet håndball og skisport. 

Valur har vunnet Úrvalsdeild, den øverste divisjonen i islandsk fotball, 20 ganger og den islandske cupen ni ganger.

## Kjente tidlige spillere

*Eidur Gudjohnsen
*Birkir Már Sævarsson
*Ármann Smári Björnsson
*Arnór Guðjohnsen

## Eksterne lenker
*
Linn Nyrønning

**Linn Nyrønning** (født 1981) er en norsk tidligere fotballspiller. Hun spilte for toppserielaget Trondheims-Ørn fra 1997 til 2007. Nyrønning er også en av de mest meritterte spillerne i kvinnefotballens historie med fire seriegull og fem cupgull på sine 11 år i Trondheims-Ørn.

Nyrønning ble rangert som nummer 468 på listen over de tusen beste idrettsutøverne i Trøndelag på avisa *Nidaros* sin kåring i 2022.

## Meritter
**Med Trondheims-Ørn:**
* Seriegull 1997, 2000, 2001 og 2003
* Seriesølv 1998, 1999, 2004 og 2006
* Seriebronse 2002
* Cupmester 1997, 1998, 1999, 2001 og 2002

## Referanser
Wizards of the Coast

**Wizards of the Coast** (ofte referert til som **WotC** eller enkelt **Wizards**) er en amerikansk produsent og utgiver av spill, for det meste basert på fantasy og science-fiction. 

## Produkter

### [[Brettspill]]

*Axis & Allies
*Roborally

### [[Kortspill]]

*
*Netrunner
*Harry Potter samlekortspill
*Duel Masters
*Pokémon Trading Card Game (Desember 1998 – Juli 2003)

### [[Rollespill]]

*Ars Magica
*d20 Modern
*d20 System
*Dungeons & Dragons
*Star Wars Roleplaying Game

## Referanser


## Eksterne lenker
*
Franz Liszt-akademiet

**Franz-Liszt akademiet** (ungarsk: *Liszt Ferenc Zeneművészeti Egyetem*) er en konsertsal og musikkhøyskole i den ungarske hovedstaden Budapest. 

Musikkhøyskolen ble opprettet 14. november 1875 av pianisten og komponisten Franz Liszt (Ferenc Liszt) som *Det kongelige ungarske musikkakademi*. I 1925 fikk dette dagens navn. Den gangen var den velansette komponisten og dirigenten Ernst von Dohnányi leder av skolen, som fortsatt har et høyt internasjonalt renommé som utdannelsesinstitusjon. 

## Referanser
Borussia-Park

**Borussia-Park** er hjemmearenaen til det tyske fotballaget Borussia Mönchengladbach som spiller i den tyske bundesliga. Arenaen ligger i den vestre delen av byen Mönchengladbach, mellom bydelene Hehn, Holt og Rheindahlen i Nordpark Mönchengladbach. Borussia-Park ble åpnet den 14. juli 2004, og tok over for den tidligere Bökelberg Stadion som ikke lengre møtte moderne sikkerhetskrav og internasjonale standarder.

Borussia-Park har en maksimumskapasitet på 59,724 tilskuere, men grunnet ombygningen av sørsiden av arenaen (fra ståplasser til sitteplasser) spilles ligakamper med en maks-kapasitet på 54,010.

Kapasiteten blir noe mindre når det spilles europeiske kamper. Nordsiden av arenaen som er en ståtribune for klubbmedlemmer og supportere, blir bygd om til sitteplasser, og kapasiteten faller til 46,279 sitteplasser.

I juni 2015, ble Borussia-Park ferdig utstyrt med mållinjeteknologi fra det britiske firmaet Hawk-Eye innovations , da de tyske klubbene stemte ja til at alle bundesligakamper skulle ta i bruk dette systemet fra begynnelsen av 2015/2016-sesongen.

## Referanser
Bergen Big Band

**Bergen Big Band** er et norsk storband, en videreføring av **Bergen Band** fra 1970-tallet.  
Blant de som etablerte gruppen var pianisten Knut Kristiansen og saksofonisten Olav Dale. Eksempler på artister som senere har medvirket er
Dag Arnesen og Eivin Sannes, piano;
Frank Jakobsen, Stein Inge Brækhus og Børre Dalhaug, trommer;
Jan Kåre Hystad, saksofon; 
Are Ovesen, trompet; Hans Marius Andersen trompet, 
Andreas Skjold, Øyvind Hage, Sindre Dalhaug trombone, Kjell Erik Husom, bass-trombone; og
Magne Thormodsæter, bass.
Bergen Big Band ble i en årrekke ledet av saksofonisten Olav Dale, som gikk bort i oktober 2014. Bandet ledes i dag av Dag Arnesen og Magne Thormodsæter. 

## Utgivelser
* 2003: *Adventures In European New Jazz And Improvised Music* (Europe Jazz Oddysey)
* 2005: *Seagull* (Grappa Musikkforlag), med Karin Krog, dirigert av John Surman, innspilt under Nattjazz, Bergen 2004
* 2007: *Meditations on Coltrane* (Grappa), med The Core
* 2008: *Som den gyldne sol frembryter* (Grappa)
* 2010: *Crime Scene* (ECM Records), med Terje Rypdal, innspilt under Nattjazz, Bergen 2009
* 2014: *Another Sky* (Grappa), med John Surman
* 2016: *Kuria Suite* (Grappa), med Knut Kristiansen
* 2017: *Norwegian Song IV* (Odin Records|Odin), med Dag Arnesen

## Referanser


## Eksterne lenker
* 
*
Universitetet i Budapest

**Universitetet i Budapest** eller **Eötvös Loránduniversitetet** (ungarsk: Eötvös Loránd Tudományegyetem), ofte forenklet til **ELTE**, er det største universitetet i Ungarn og ligger i hovedstaden Budapest.

I 1950 endret universitetet navn til *Eötvös Loránduniversitetet* – på ungarsk *Eötvös Loránd Tudományegyetem* – etter fysikeren Roland Eötvös. Før denne navneendringen var navnet på universitetet *Pázmány Péter Tudományegyetem*, Péter Pázmánys universitet.

## Historie
Universitetet ble grunnlagt allerede i 1635 i Nagyszombat (dagens Trnava i Slovakia) av erkebiskop og teolog Péter Pázmány som overlot det til Jesuittordenen. Opprinnelig besto universitetet av et *artes*-fakultet (filosofisk fakultet) og et teologisk fakultet. I 1667 ble virksomheten utvidet med et juridisk fakultetet, og i 1769 med et medisinsk fakultetet. I forbindelse med at Jesuittordenen ble oppløst i Ungarn, flyttet universitetet i 1777 først til Buda (en del av dagens Budapest), men flyttet allerede i 1784 til Pest, på den andre siden av Donau. Undervisningen skjedde på latin fram til 1844, da ungarsk ble det offisielle språket i landet.

Idag har universitetet 30&nbsp;000 studenter og tilhører Coimbra-gruppen, med medlemsuniversitet i de fleste europeiske land.

## Referanser


## Eksterne lenker
* 
* Universitetets internettsider på engelsk
GGB

**GGB** kan være en forkortelse for :

* Golden Gate Bridge, en bro i San Francisco USA.
* Gyldendals Gode Barnebøker, en bokserie utgitt av Gyldendal 1938-73
FA National League System Cup

**FA National League System Cup** er en engelsk fotballturnering som arrangeres av det engelske fotballforbundet, hvor vinneren får en plass i UEFA Regions Cup, en amatørturnering for lag fra hele Europa. Den ble stiftet i 2003/2004-sesongen.

I tidligere Regions Cup-turneringer ble den engelske deltageren nominert av fotballforbundet, og Kent County League XI fikk delta i 2002. UEFA bestemte senere at man i fremtiden måtte ha vunnet en nasjonal konkurranse for å få delta, og slik ble NLS-cup til.

Turneringen er hovedsakelig for lag fra nivå 11 i engelsk fotball, (nivå 7 i National League System) men det gis unntak fra det engelske fotballforbundet.

## Finaler

## Referanser


## Eksterne lenker
* Hjemmesiden til turneringen hos det engelske fotballforbundet
Rama III

**Kong Jessadabodindra**, også kjent som **Kong Rama III** eller **Nagklao** (født 31. mars 1787 eller 1788, død 2. april 1851) styrte Thailand fra 1824 til 1851. Han var eldste sønn av Kong Phra Puttha Loetla Nabhalai Rama II. Selv om han overtok tronen da hans far plutselig ble syk og døde var det hans bror Prins Mongkut, som var sønn av en høyere rangert dronning, som var den rettmessige tronarving. Grunnen til at Jessadabodindra ble godtatt som etterfulger henger mest sannsynlig sammen med at han i lengre tid hadde bidratt aktivt i styringen av landet og holdt flere administrative posisjoner i hans fars regjering.

Hans offisielle formelle navn var Prabath Somdej Pra Paramadhiwarasetha Maha Jessadabodindra Siammintarawirodom Borommadhammikkarajadhirat Phra Nangklao Chaoyuhua (thai: พระบาทสมเด็จพระปรมาธิวรเสรฐ มหาเจษฎาบดินทร์ สยามินทรวิโรดม บรมธรรมิกมหาราชาธิราช บรมนารถบพิตร พระนั่งเกล้าเจ้าอยู่หัว), men er oftest referert til som Kong Nagklao eller den tredje kongen av befolkningen i Thailand.

## Hva skal kongen kalles?
Et problem Kong Nagklao så seg nødt til å løse var hva han selv skulle kalles av folket. Rama I ble i den tiden han regjerte omtalt som den første kongen, Rama II ble omtalt som den neste kongen, noe som gjorde at Rama III ville bli kalt den siste kongen noe som han fryktet kunne bli sett som uheldig for fremtiden. Han innførte derfor den nummereringen av konger Rama I, Rama II, Rama III osv. som fortsatt brukes i dag. Han ga også de to første kongene æresnavnene Phra Puttha Yotfa Chulaloke, Rama I, og Phra Puttha Loetla Nabhalai, Rama II, som de omtales som i dag.

## Regjering
Kong Nagklao var den siste kongen av Thailand som hadde alle privilegier kongen tradisjonelt holdt. Dette gjorde at han bla. var den eneste som lovlig kunne drive handel med andre land. Handelen med andre land økte også betydelig i hans regjeringstid da både engelskmenn og franskmenn i denne tiden vist stor interesse i Asia. Pengene denne handlen bragte med seg ble oppbevart i røde sekker på kongens soverom da Kong Nangklao mente de kunne komme godt med hvis han eventuelt måtte kjøpe tilbake landområder tapt til fremmede styrker i krig.

## Tronarving
Kong Nanklao hadde 51 sønner og døtre, men regjerte uten en dronning ved sin side. Dette førte til at hans bror, Prins Mongkut som rettmessig skulla ha arvet tronen etter Rama II, ble kronet til Kong Rama IV 27 år etter sin far død.

Blodlinjen fra Rama III er derimot ført videre via hans barnebarn som ble Dronning Debsirindra, mor av Kong Chulalongkorn Rama V.

## Referanser
Valentín Canalizo

**Valentín Canalizo** (født 14. januar 1794, død 20. februar 1860) var president i Mexico i 2 perioder, totalt 10 måneder i 1843 og 1844.
Stadio Sant’Elia

**Stadio Sant'Elia** er et fotballstadion i byen Cagliari på den italienske øyen Sardinia. Sant'Elia ble bygget i 1970, og har en kapasitet på 23 486 tilskuere. Stadio Sant'elia blir brukt av Serie A-laget Cagliari Calcio.
Hasle

**Hasle** er navn på flere steder.

;Norge
* Hasle (Oslo), et strøk i Oslo
* Hasle stasjon, en t-banestasjon i Oslo
* Hasle (Sarpsborg), et tettsted i Sarpsborg kommune
* Hasle, en stasjon på Solørbanen
* Hasle, en gård i Bærum kommune
* Hasle, flere gårder i Frogn kommune
* Hasle, en gård i Larvik kommune
* Hasle, en gård i Nesodden kommune
* Hasle, en gård i Sandefjord kommune
* Hasle, en gård i Sarpsborg kommune
* Hasle, flere gårder i Tønsberg kommune
* Hasle, en gård i Våler i Hedmark
* Hasle, en gård i Åsnes kommune

;Danmark
* Hasle (Bornholm), en by på Bornholm
* Hasle (Århus), en forstad til Århus

Se også:

* Hasle kirke i Oslo
* Hasle skole i Oslo
* Hasle menighetsenter i Sarpsborg
* Hasle/Løren, et idrettslag i Oslo
Segmentering

**Segmentering** kan vise til

#Kjennetegnet segmentering i bestemte språk og dialekter
#Segmentering, en markedsføringsmetode
#Segmentering, en gruppe teknikker for å organisere data
#Segmentering, organiseringen av kroppen til segmenterte dyregrupper (leddormer, leddyr og ryggstrengdyr).
Bohemians 1905

**FC Bohemians Praha 05** er en fotballklubb fra Praha med en over hundre år lang historie. Det er en av de mest populære klubbene i Tsjekkia. I 2005 overlevde klubben en krise som var resultat av dårlig styring. Klubben ble reddet av fansen som dekket klubbens gjeld. Dens farger er grønt og hvitt. Hjemmebanen i bydelen Vršovice heter Ďolíček. Den mest kjente spilleren i klubbens historie er Antonín Panenka. Bohemians' logo er en kenguru etter en turné i Australia i 1927 Etter turnéen fikk klubben to levende kenguruer som ble donert til byens dyrehage.

## Kort historikk
**Historiske navn:**
*1905 AFK Vršovice 
*1927 AFK Bohemians
*1940 AFK Bohemia 
*1945 AFK Bohemians 
*1948 Železničáři Praha
*1952 Spartak Praha Stalingrad
*1961 ČKD Praha
*1961 Bohemians ČKD Praha
*1993 FC Bohemians Praha
*2005 Bohemians 1905

## Største triumfer
*Tsjekkoslovakisk mester i 1983
*Tsjekkisk cupmester i 1982

## Spillerstall
Oppdatert 4. mai 2023.

### Utlånte spillere

## Referanser


## Eksterne lenker
*
Hundeslekten

* se inndeling
 

**Hundeslekten** (*Canis*) er en slekt med store rovpattedyr (Carnivora) i hundefamilien (Canidae) og inkluderer sju til ni arter. Navnet *Canis* er latin og betyr både hund og hjørnetann.

## Arter
De fem artene i hundeslekten kan bestå som et antall underarter, som igjen kan være inndelt i raser og varianter.

Alle artene er mer eller mindre nært beslektet. Det betyr at nesten alle artene er i stand til å pare seg med hverandre og få levedyktig avkom. I naturen ser imidlertid artene ut til å forbli separate arter, selv om noe hybridisering kan foregå der utbredelsesområdene overlapper hverandre. Det er mulig små forskjeller i den sosiale strukturen gjør dem sosialt inkompatible, selv når det ikke eksisterer en genetisk artsbarriere. Tamhunden utgjør et visst unntak fra denne tilsynelatende reglen, og hybridisering mellom hund og flere av artene er kjent. For eksempel er den største trusselen for etiopisk ulv er nettopp hybridisering.

Det endelige slektskapet mellom artene i hundeslekten er fortsatt uavklart, men to av sjakalene har blitt innlemmet i en egen slekt; *[[sjakaler|Lupulella]]*.  ble lagt til her 30. juli 2015. Det er en nyoppdaget ulv, som man tidligere trodde var en gullsjakal. Det er også stor sannsynlighet for at himalayaulv (*C. lupus himalayensis*) vil få status som selvstendig art, fordi ny forskning viser at den oppsto før ulv og er unik genetisk. Inntil videre betraktes den imidlertid som en underart.

## Inndeling
Inndelingen følger i hovedsak Lindblad-Toh *et al.* (2005), med noen nye oppdateringer. Inndelingen av søramerikanske rever følger Tchaicka *et al.* (2016). Inndelingen av sjakaler i en selvstendig gruppe følger Atickem *et al.* (2018).

* Canidae, hundefamilien
** Vulpini, revelignende canider
** Canini, hundelignende canider
*** Cerdocyonina, søramerikanske hundedyr
**** *[[bushhund|Speothos]]*, bushhund
**** *[[mankeulv|Chrysocyon]]*, mankeulv
**** *[[kortøret hund|Atelocynus]]*, kortørehund
**** *[[krabberev|Cerdocyon]]*, krabberev
**** *[[søramerikanske rever|Lycalopex]]*, søramerikanske rever
*** Canina, virkelige hunder
**** *[[afrikansk villhund|Lycaon]]*, afrikansk villhund
**** *[[asiatisk villhund|Cuon]]*, asiatisk villhund
**** *[[sjakaler|Lupulella]]*, sjakaler
**** *[[hundeslekten|Canis]]*, hundeslekten
***** *[[gullsjakal|C. aureus]]*, gullsjakal
***** *[[etiopisk ulv|C. simensis]]*, etiopisk ulv
***** *[[gullulv|C. anthus]]*, gullulv
***** *[[prærieulv|C. latrans]]*, prærieulv
***** *[[ulv|C. lupus]]*, ulv

;Utdødd i nyere tid.
* *[[falklandsulv|Dusicyon]]*, falklandsulv (†)

## Fylogeni
Inndelingen under følger Rutkowski *et al.* (2015) og viser at stripe- og svartryggsjakal danner en basal klade i stamtreet, før *Lycaon* og *Cuon*, noe som i så fall gjør *Canis* parafyletisk. Dette antyder at de to artene kanskje må flyttes til en egen slekt, men dette spørsmålet er ikke avklart. Det er imidlertid igangsatt studier som forhåpentlig vil gi oss et svar snart.

## Se også
* Søramerikanske hundedyr
* Hundelignende canider
* Revelignende canider
* Sjakaler
* Ulver
* Dingo
* Tamhund

## Referanser




## Eksterne lenker
*
Manuel Gómez Pedraza

**Manuel Gómez Pedraza** (født 22. april 1789, død 14. mai 1851) var president i Mexico fra den 27. desember 1832 til den 1. april 1833. Han var født i Santiago de Querétaro. I 1810 ble han med i hæren under Félix María Calleja del Reys kommando.
Han var presidentkandidat og vant valget i 1828, men han forlot landet under en militær konflikt og valget ble annullert. Etter at han returnerte til Mexico i 1832 ble han innsatt som president.

## Referanser
Kulturnytt (radioprogram)

***Kulturnytt*** er et norsk aktualitetsprogram om kunst og kultur som gikk på NRK Radio fra 1993 til 2017, deretter på podcast. Programmet anmelder aktuell kunst, litteratur, film, scenekunst og musikk. Radioprogrammet *Kulturnytt* gikk på P2 og ble sendt alle hverdager. Det hadde en varighet på 15 minutter.  
## Referanser
IAST

**The International Alphabet of Sanskrit Transliteration** (**IAST**) er en populær norm for 
entydig translitterasjon av indiske skriftspråk.

IAST er det mest populære normen for gjengivelse av sanskrit og pali med latinske bokstaver. Det brukes ofte i trykte publikasjoner, og ettersom Unicode-fonter har blitt mer tilgjengelige, brukes det i økende grad også i elektroniske tekster.

IAST bygger på et translitterasjonssystem som ble etablert på den internasjonale orientalistkongressen i Athen i 1912. Systemet muliggjør en entydig translitterasjon fra devanagari og andre indiske skriftspråk, og representerer således ikke bare fonemene i sanskrit, men tillater også fonetisk transkripsjon (for eksempel er visarga, , en allofon av *r* og *s* i slutten av et ord).

Tegnene i IAST-systemet (både små og store bokstaver) er som følger, vist med tilsvarende devanagari-tegn og fonetiske verdier i IPA.